Комисија за спровођење поступка продаје кабастог металног отпада у својини ЈКП “Осечина“, на основу Одлуке НО бр. 8-1/24 од 04.01.2024. године расписује:

**О Г Л А С**

 За продају путем поступка јавног надметања, дана **10.01.2024.** **године у 12:00** **часова** за следећи кабасти отпад:

1. **СТАРО ОТПАДНО ГВОЖЂЕ (90% сиви лив) око 8,5 t. у виђеном стању, ПОЧЕТНА ЦЕНА по килограму износи 23,00 динара.**

 **Преглед**: кабастог отпада који је предмет продаје може се извршити на адреси Пере Јовановића Комирићанца бр. 33 у Осечини сваког радног дана од 07 до 14 часова, а више информација на телефон 014/3451-847.

 **Цена**: понуђени износ цене за отуђење мора бити већи од почетног износа из огласа. Плаћање се врши одједном непосредно након потписивања Купопродајног уговора. Купац се обавезује да предмет купопродаје преузме у року од 7 дана од дана извршене уплате.

 **Критеријум** за избор најповољнијег понуђача: након спроведеног поступка јавног надметања, продаје се учеснику који је понудио највишу цену.

 **Учесници**: Учесници у поступку лицитације могу бити правна и физичка лица.

 **Подношење пријаве**: Пријаве за учешће у поступку јавног надметања – лицитације подносе се писменим путем на адресу: ЈКП “Осечина“, Пере Јовановића Комирићанца бр. 33, 14253 Осечина до 10.01.2024. године, најкасније до 12 часова у затвореној коверти са назнаком „ ПОНУДА ЗА КУПОВИНУ МЕТАЛНОГ ОТПАДА – НЕ ОТВАРАТИ“ или скенирано на мејл адресу: info@jkposecina.rs.

 **Пријава за учешће мора да садржи попуњене ОБРАСЦЕ:** Образац пријаве за учешће објављен је на сајту предузећа [**https://www.jkposecina.rs**](https://www.jkposecina.rs) са прилозима: Основни подаци о понуђачу и Образац 1.

 **Одржавање поступка**: Поступак јавног надметања од 10.01.2024. године сматраће се успелим ако је у поступку учествовао најмање 1 (један) учесник.

 Комисија за лицитацију

 ЈКП „Осечина“